CELEX: 62020TN0252
Language: sl
Date: 2020-04-23 00:00:00
Title: Zadeva T-252/20: Tožba, vložena 23. aprila 2020 – JU in drugi/Svet

29.6.2020   
            
            
               SL
            
            
               Uradni list Evropske unije
            
            
               C 215/56
            
         
      Tožba, vložena 23. aprila 2020 – JU in drugi/Svet
      (Zadeva T-252/20)
      (2020/C 215/64)
      Jezik postopka: angleščina
      
         Stranke
      
      
         Tožeče stranke: JU, JV, JW, JY, JZ, KA, KB (zastopniki: P. Tridimas, Barrister, A. von Westernhagen in D. Harrison, Solicitors)
      
         Tožena stranka: Svet Evropske unije
      
         Predloga
      
      Tožeče stranke Splošnemu sodišču predlagajo, naj:
      
                  —
               
               
                  razglasi za ničen Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (1) v delu, v katerem jim brez njihovega soglasja in brez ustreznega postopka odvzema njihov status državljanov Unije in pravice, ki iz njega izhajajo;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke trdijo, da je Svet s tem, ko jim je odvzel njihov status državljana Unije in z njim povezane temeljne pravice, kršil člena 20 in 23 PDEU, člen 50 PDEU, člene 39, 40, 45 in 46 ter člena 7 in 19 Listine ter načela sorazmernosti, enakega obravnavanja in varstva legitimnih pričakovanj.
      Tožeče stranke trdijo, da je državljanstvo Unije temeljni status državljanov EU. Kot tak je osebne narave in po tem, ko je pridobljen, z izstopom Združenega kraljestva ne preneha avtomatično. Tožeče stranke navajajo, da nikomur ni mogoče samovoljno odvzeti njegovega državljanstva Unije in pravic, ki iz njega izhajajo.
      
         (1)  Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL 2020, L 29, str. 1).